C 484/28
ET
Euroopa Liidu Teataja
20.12.2022
Euro käibemüntide uus rahvuslik külg (2022/C 484/10)
Hispaania käibele lastava uue 2-eurose mälestusmündi rahvuslik külg Euro käibemündid on seadusliku maksevahendina kasutusel kogu euroalal.
Müntidega ametialaselt tegelevate isikute ja laiema avalikkuse teavitamiseks avaldab komisjon kõikide uute euromüntide kujunduse kirjelduse (1).
Vastavalt nõukogu 10. veebruari 2009. aasta (2) järeldustele võivad euroala liikmesriigid ja riigid, kes on Euroopa Liiduga sõlminud euro käibemüntide käibelelaskmist käsitleva rahanduskokkuleppe, lasta käibele euro mälestusmünte.
Selleks peavad olema täidetud teatavad tingimused, millest peamine on nõue, et mälestusmündina kasutataks üksnes 2-eurost münti.
Mälestusmüntide tehnilised näitajad vastavad tavaliste 2-euroste käibemüntide näitajatele, kuid nende rahvuslikul küljel on mälestust jäädvustav motiiv, mis on riigi või Euroopa tasandil sümboolne.
Käibele laskev riik: Hispaania Motiiv: UNESCO: Garajonay rahvuspark Kujunduse kirjeldus: Garajonay rahvuspark asub La Gomera saare keskel Kanaari saarte saarestikus ja on kantud maailmapärandi nimekirja kui silmapaistev näide hästi säilinud laurisilvast (loorberimets), mis on vanade vihmametsade ja soojade parasvöötme metsade erakordse ökosüsteemi elav näide.
Need metsad katsid suurt osa Euroopast ja PõhjaAafrikast tertsiaari ajastul.
Mündil on kujutatud vaade kaljule „Roque de Agando“ ja üks osa „Laurisilva metsast“.
Parempoolses ülaosas on suurtähtedega kirjutatud sõna „ESPAÑA“ ja vermimisaasta „2022“.
Üleval paremal pool on rahapaja tunnus.
Mündi välisringil on kujutatud Euroopa Liidu lipu 12 tähte.
Käibele lastavate müntide hinnanguline arv: 1 000 000 Käibele laskmise aeg: 2022. aasta esimene kvartal
(1) Vt EÜT C 373, 28.12.2001, lk 1, kus on esitatud teave kõikide 2002. aastal käibele lastud müntide rahvusliku külje kohta.
(2) Vt majandus- ja rahandusküsimuste nõukogu 10. veebruari 2009. aasta järeldused ning komisjoni 19. detsembri 2008. aasta soovitus, mis käsitleb ühiseid suuniseid euro käibemüntide liikmesriike tähistavate külgede ja kõnealuste müntide emiteerimise kohta (ELT L 9, 14.1.2009, lk 52).